Ukrainio sur la podio en Torino
#000000
Samkiel pasintjare en Montrealo, ankaŭ en la Universala Kongreso de Torino okazis aparta programero pri la milito en Ukrainio. La programero estis anoncita en la kongresa apo, ne en la Kongresa Libro. Okazante je la 9-a horo matene en mardo, ĝi allogis sesdekon da interesiĝantoj.
#000001
Sesdeko da kongresanoj en Torino kolektiĝis marde matene en salono de la politeknika universitato por aŭdi raporton pri la situacio en Ukrainio, kiu ekde la 24-a de februaro 2022 defendas sin kontraŭ la rusia agreso.
#000003
La kunsido komenciĝis per montrado de kvinminuta, neredaktita filmo, registrita per korpkamerao de militkuracisto, kiu prizorgas grave vunditan civilulon. La kuracisto estas la filo de Olha Bauer, kongresanino el Ĉernivci en okcidenta Ukrainio. Ŝi mem estis unu el la kvar ukrainaj podianoj, kiuj partoprenis la prezentadon.
#000004
Post dudeko da minutoj Kovtonjuk petis la publikon fari demandojn. Unue la vorton petis Manfred Westermayer, sekretario de Asocio de Verduloj Esperantistaj (AVE). Anstataŭ demandi, li tamen ial proponis ”doni respondojn en kvin minutoj”. Tion ne permesis Kovtonjuk, kiu atentigis, ke devis temi ĝuste pri demandoj.
#000008
Johannes Müller el Germanio demandis, kio okazos post la milito, kaj kiel eblos havi stabilan pacon. La respondo estis pesimisma – la postefikoj de la milito laŭ la podianoj longe daŭros, psike kaj ekonomie.
#000011
Al demando pri etne miksitaj familioj Viktor Pajuk respondis, ke mankas informoj pri la nuna situacio de ukrainoj en Rusio. Kovtonjuk denove klarigis pri la politiko de Stalino, kiu venigis multajn rusojn al orienta Ukrainio, sed memorigis, ke ankaŭ multaj ukrainoj dum antaŭaj jaroj ekloĝis en Rusio, ekzemple en Siberio.
#000012
Pro la milito la kongreson ĉi-jare ĉeestas malmultaj esperantistoj el Ukrainio kaj Rusio. Aliĝis ok personoj el Ukrainio kaj ses el Rusio, sed ne ĉiuj sukcesis alveturi. El la rusianoj ŝajne ĉeestas nur Mikaelo Bronŝtejn, kiu ne tute senprobleme sukcesis transveturi la limon de Rusio kaj Finnlando.
#000013
Kovtonjuk prezentas ekstreme naciisman rigardon al la eventoj, li ne ŝatas rusojn en Ukrainio. Kiu konas la landon diros, ke ne estas videbla diferenco inter la du grupoj. Pri venigo de rusoj fare de Stalin estas elpensaĵo, la tuta sudo estas loĝita en imperia tempo, ukrainoj, rusoj, grekoj kaj bulgaroj estis tien venigitaj de aliaj lokoj, historio de Mariupol, Odesa aŭ Doneck ne estas kaŝita, la bunteco estas nur kialo serĉi pacon en fakte pluretna socio, sed ne kuraĝi veni al esperantistoj kun mesaĝo pri ukrainoj super ĉio.
#000016
La tuta diskuto lanĉiĝis pro tio, ke UEA en sia kongreso: 1) traktis politikan temon (kion ĝi ne rajtas laŭ sia Statuto), 2) UEA disponigis la voĉon nur al unu flanko.
#000044
Ŝajnas al mi, ke esperantistoj sukcesos diri nenion interesan pri la milito en Ukranio, dum ili parolos pri la tiel nomataj «novaĵoj»: la aferoj disvastigitaj per amaskomunikiloj. Aliflanke, se esperantistoj parolas pri siaj personaj spertoj, tio eble estas interesa. Kaj esperantistoj eble sukcesus diri ion interesan specife pri lingvopolitiko.
#000047
Kaj li nek neis la eventojn en Buĉa, nek ŝanĝis la temon al Irako, nek instruis lecionon pri blinda kredo al televido.
#000088